1. **Undang-undang:**
   * **Undang-undang dalam Rumah Sembiang serega.**
     + John meda Rumah Sembiang ti tebuka, ari endur ti tebuka nya iya lalu ulih tepedaka peti semaya *(Pem. 11:19)*. Kati peti semaya nya dilalaika datai ngagai timpuh tu? Nama ke dilambangka enggau genera tu?
     + Peti semaya deka mengkang dilalai sepanjai taun, iya semina ulih dipeda ba hari Bedamai aja [Day of Atonement] *(Lewi 16:2,12-13)*. Hari pechara tauka pengakim deka dipejalai ba hari tu, ke alai dosa-dosa deka dibuai *(Lewi 16:30)*.
     + Sebaka enggau rumah sembiang dunya, dalam peti semaya nya bisi pesan 10, ke dikena ngakim kitai. Dalam nya mega bisi penuduk pengasih ke ngelambangka pengasih Allah Taala, ke alai darah Kristus nyerayung dosa kitai *(1 Pet. 1:18-19; 1 John 2:2; Mas. 85:10)*.
   * **Undang-undang ti meruan.**
     + Taja kitai selalu amat ninga orang madahka Pesan 10 udah dibuai Jesus ba atas kayu regang, iya ti bendar tu ukai ajar bala orang reformasi, lalu nadai mega diajar dalam Bup Kudus.
     + Taja endang amat undang-undang enggau atur begawai ke bisi kaul enggau rumah sembiang dunya kelia deka nadai agi diguna lepas regang, tang Pesan 10 enggai nyadi digaga baka nya *(Ep. 2:15)*.
     + Undang-undang Tuhan deka mengkang belama-ia, nadai tatak ba timpuh, sempurna, lalu deka dikena ngatur perangai genap iku orang ke ngembuan akal ke digaga Allah Taala *(Mas. 19:7; 119:142; Rome 7:7, 12, 16, 22, 25; 1Jn. 3 :4)*.
     + Iya ti bendar, undang-undang nya endang utai ti meruan, laban iya nyerminka genap bengkah perangai Allah Taala *(Mas. 89:14; cf. Mas. 119:172, 142)*.
2. **Sabat:**
   * **Reti Sabat.**
     + Pesan ti keempat minta hari Sabat dintu kategal dua iti kebuah: Allah Taala ngaga kitai *(P-sut 20:8-11)*; lalu Allah Taala mega ke nebus kitai *(Ulang 5:12-15)*.
     + Ba kitai, Sabat nya meh maya alai ngetu lalu muji Penengkebang kitai, timpuh alai betatika pengerindu Iya ke udah nebus kitai, lalu ingatka semaya Iya ti deka begulai enggau kitai ba dunya baru. Enti kitai meretika hari Sabat enggau chara baka tu, iya deka nyadi berekat ke spesel amat datai ari Allah Taala ngagai kitai.
     + Pekara tu madah ngagai kitai, Tuhan rindu amat ke kitai datai ke Iya enda ninggalka kitai lebuh ti beserara enggau Iya.
     + Ari ti ngintu Sabat, tu nerangka penaluk kitai ngagai Allah Taala, enggau pengeran ati kitai deka nyembah Iya siku aja.
   * **Sabat enggau pengujung timpuh.**
     + Pemandang 13 nerangka mayuh macham kuasa perintah ke dikena Sitan ngelimpangka dunya ari Allah Taala. Genap iti utai dalam bagi tu endang bisi kaul magang enggau sembah *(Pem. 13:4, 8, 12, 15)*.
     + Siti ari kuasa perintah nya bisi kaul enggau tanduk mit ke dipadah ba Daniel 7, lalu kuasa tu deka nguji ngubah timpuh enggau undang-undang *(Pem. 13:5; Dan. 7:25 - 42 bulan sebaka enggau timpuh, dua iti timpuh enggau setengah timpuh)*.
     + Kuasa perintah tu deka madamka pesan lumur 2 (nyembah engkeramba), ngubah pesan lumur 4 (timpuh alai besembiang), mindahka pengudus ba hari Sabtu ngagai hari Minggu.
     + Ba pengujung timpuh, iya deka mejal orang nyembah gambar, ari ke nagang orang bejual-bebeli [pengawa ke ditagang lebuh Sabat] *(Pem. 13:14-17)*. “Chap jelu” tu deka nyadi lambang ke madah ngagai kitai pasal orang ti nerima hari Minggu ke digaga mensia nyadi ke hari sembiang, lalu ukai hari Sabtu ke ditetapka Allah Taala.
3. **Undang-undang, Sabat enggau sembah.**
   * Berita tiga renggat ke dipadah ba ujung timpuh endang bisi kaul enggau sembah, ianya ba hari sabat enggau ba undang-undang Allah Taala.
     + Berita keterubah *(Pem. 14:6-7)*: Besediaka timpuh pechara (Undang-undang nyadi ke pengabas), lalu nyembah Penengkebang (Sabat ngasuh ingatka tu).
     + Berita kedua *(Pem. 14:8)*: Ngelengka ke atur sembiang ngagai Allah Taala ke pelsu.
     + Berita ketiga *(Pem. 14:9-11)*: Nentuka sapa ke disembah enggau bakani nyembah: Tuhan, ngintu Sabat; tauka munsuh, nerima chap iya.
   * Ngambika sida ulih ngintu pesan ba timpuh tusah nya, sida enda tau enda nerima pengarap Jesus, ianya pengarap ti dalam sereta pengarap ti nadai begilik.